Budapest XXI. kerülete

Budapest XXI. kerülete: másik nevén Csepel, a főváros egyik legváltozatosabb területe, amely egyaránt rendelkezik kertvárosias, falusias, vízparti, illetve lakótelepi és ipari városrészekkel. Az egyetlen kerület, amely a Csepel-szigeten fekszik, így nem tartozik a történelmi Budához és Pesthez sem.

Fekvése 

A kerület a Csepel-sziget északi részén fekszik. Nyugatról a Duna folyam, azon túl a XXII. kerület és a XI. kerület, keletről pedig a Ráckevei-Duna alkotja a természetes határt, melyen túl a IX. kerület, a XX. kerület és a XXIII. kerület található. Délről a főváros közigazgatási határa, illetve Szigetszentmiklós központja és a Szigetszentmiklóshoz tartozó Lakihegy határolja.

Története 

A Csepel-sziget földjének nagy része a jégkorszak után a Duna árterülete lett. A csepeli homok alkotó része ma is egyezik a dunai homokéval. Már a geológiai jelenkorban (holocén, kb. 10.000 évvel ezelőtt kezdődött) alakult ki a Csepel-sziget. Leszámítva a mai Csepel területének délkeleti részét, lényegében az egész sziget a Duna jelenkori árteréből alakult. (A folyam medrét mélyítette, és így kiemelkedett az ártéri terasz.)

Csepelt közvetlenül a honfoglalás után, még az államalapítás előtt megszállták a magyarok. Ezt ásatási leletek is igazolják, de írásos bizonyítékaink is vannak. Szinte közvetlenül a VIII-IX. század fordulóján bekövetkezett honfoglalás után Árpád vezér megszállt a Csepel-szigeten, ahogy ezt egy, a XII. század végén élt, ismeretlen nevű krónikaíró (akit ezért Anonymusnak, névtelennek nevezünk) megírta. Sőt, szerinte ez a sziget volt –legalábbis egy ideig – a magyar törzsszövetség élén álló fejedelem székhelye. Ma már persze ennek a történetnek az igazságát nem tudjuk igazolni, hiszen Anonymus maga is háromszáz évvel az események után élt. Annyit azonban elismerhetünk, hogy mivel a sziget a későbbi királyok – Árpád leszármazottainak – birtokában volt, időnként megszálltak itt.

A kerület 1950. január 1. óta tartozik a fővároshoz. Korábban város, előtte az ország legnépesebb faluja volt. Már a honfoglalás korában ismert település. Az első okleveles emlék 1138. szeptember 3-án keletkezett, mely Csepelt jobbágyközségként említi. Az évszázadok során a történelmi viharok elől elmenekült a lakosság. A falu újra telepítésére 1712-ben került sor. Az 1838-as tavaszi jeges ár elpusztította Csepelt. Újjáépítéskor magasabb fekvésű területet – a mai Ady Endre, Kiss János altábornagy, Karácsony Sándor és Láng Kálmán utcával határolt részt – jelölték ki. Ekkortól már jelentősen befolyásolta a község életét a közeli, erőteljesen fejlődő Buda és Pest, majd az egyesült főváros.

Csepel életében, fejlődésében meghatározó történelmi esemény volt, hogy a Weiss testvérek 1892-től beindították töltényfelújító és töltényszétszerelő műhelyüket, amely alapja lett a későbbi gyáróriásnak, a Csepel Műveknek. További jelentős állomása a fejlődésnek, az 1912-ben megindult HÉV-közlekedés. Nemcsak Csepel, az ország is jelentősen gyarapodott az 1912-1927 között felépült Csepeli Nemzeti és Szabadkikötő átadásával. A kikötő a Duna-tengerhajózás központja lett. Az 1950-es fővároshoz csatolás következménye a jelentős népességbeáramlás, az óriási építkezések elindulása, a növekvő létszámú lakosságnak kenyeret adó ipartelepítés volt. A korábbi, nemzetiségi (sváb) lakosság létszámát sokszorosan felülmúlták a vidékről betelepülők. Erőteljes ütemben épültek az elmúlt évtizedek korstílusát hűen tükröző lakótelepek, közintézmények.

Ma Csepel a főváros egyik leginkább prosperáló kerületei közé tartozik. Az elmúlt évtizedben a városrész gyökeresen átalakult, többmilliárdos beruházások valósultak meg, legyen szó csatornázásról, panelház-korszerűsítésről, az újjávarázsolt Kiserdőről, vagy éppen a Kis-Duna-part rendbetételéről. 
A kerület büszkeségei a megújult a Daru-domb, Királyerdő, a Kis-Duna-part, a Kalózhajós játszótér, valamint az a fővárosban is egyedülálló, mintegy 25 ezer négyzetméter kiterjedésű Rákóczi-kert – Családok Parkja, ami kicsiknek-nagyoknak kínál kikapcsolódási lehetőségeket a sporttól a szórakozáson át a közösségi programokig. A különböző parkfejlesztések – például a Brenner János park, valamint a Radnóti Miklós Művelődési Ház körül park felújítása, a játszótér felújítások, valamint a sportpályák építése – pedig jól illeszkednek abba a városstratégiai koncepcióba, amely mentén a kerület családbarát jellegének erősítését tűzték ki célul.
Csepelnek kiválóak a kapcsolatai testvérvárosaival, köztük például az erdélyi Nagyszalontával és Tusnádfürdővel. A kerületnek három testvérvárosa is van Lengyelországból, Kielce, Wolomin és Szczecin. A történelem során számos kapcsolódási pont volt a magyarok és a lengyelek közt, amelyek a modern korra baráti viszonnyá érlelték a két nemzet kapcsolatát. Ilyen például az, amikor a lengyelek, hazájuk függetlenségéért harcoltak a szovjetek ellen, 1919-ben több fegyver- és lőszerszállítmányt kaptak a magyaroktól. Itt kell megemlíteni azt a történelmi tényt is, hogy a magyar kormány 1920 augusztusában direkt a lengyelek számára, a csepeli Weiss Manfréd Művekben legyártatott 80 vagonnyi fegyvert és lőszert juttatott el a lengyel frontra. Az utolsó pillanatban kiosztott muníció hozzájárult ahhoz, hogy 1920. augusztus 15-én Varsó mellett a lengyelek megfordították a bolsevikokkal folytatott háború menetét. Ez volt a „Visztulai csoda”, ami a csepeli támogatás nélkül nem történt volna meg.

Népesség

Közélete

Polgármesterei 
 1990–1994: Hajdu Béla (SZDSZ)
 1994–1998: Tóth Mihály (MSZP)
 1998–2002: Tóth Mihály (MSZP)
 2002–2006: Tóth Mihály (MSZP)
 2006–2010: Tóth Mihály (MSZP)
 2010–2014: Németh Szilárd (Fidesz-KDNP)
 2014–2019: Borbély Lénárd (Fidesz-KDNP)
 2019-től: Borbély Lénárd (Fidesz-KDNP)

Országgyűlési képviselői 
1990 és 2010 között Budapest XXI. kerületét a Budapest 30. és 31. számú országgyűlési választókerülete fedte le.

Budapest 30. számú országgyűlési egyéni választókerület (Területe: XXI. kerület 30-39., 41-57., 62-65. sz. választókerület):
 Gyurkó János 1990–1994 (MDF)
 Paszternák László 1994–1998 (MSZP)
 Podolák György 1998–2010 (MSZP)
 Borbély Lénárd 2010–2014 (Fidesz)
Budapest 31. számú országgyűlési egyéni választókerület (Területe: XXI. kerület 1-29., 58-61. sz. választókerület):
 Lotz Károly 1990–1994 (SZDSZ)
 Avarkeszi Dezső 1994–2010 (MSZP)
 Németh Szilárd 2010–2014 (Fidesz)
2014-től Budapest XXI. és XXIII. kerülete a Budapest 17. számú országgyűlési egyéni választókerületének része.

Budapest 17. számú országgyűlési egyéni választókerület (Területe: XXI., XXIII. kerület):
 Szabó Szabolcs 2014–2018 (MSZP-Együtt-DK-PM-MLP)
 Szabó Szabolcs 2018–2022 (Együtt)
 Szabó Szabolcs 2022– (DK-Jobbik-Momentum-MSZP-LMP-Párbeszéd)

Közbiztonság 
Budapest XXI. kerülete az évről évre kiadott bűnözési statisztikák szerint a főváros legbiztonságosabb kerületei közé tartozik.

Címere 
A kerület korábbi, 2012. január 1-ig használt jelképe az 1742-ből származó csepeli pecsétcímer, ami – számtalan magyar faluhoz hasonlóan – a mezőgazdasági munka egykori eszközeit és fő terményét ábrázolja. A címer a falu lakóinak korabeli foglalkozásait örökíti meg: a folyóként hullámzó zöld mező fölé emelkedő kalászos növények és ekevasak a vízi életre és a földművelésre utalnak.

Az új, 2012. január 1-től kizárólagosan használt címer zöld mezőn, kék ég előtt ágaskodó fehér paripát ábrázol, utalva a település és a sziget névadójára, Csepelre, Árpád vezér főlovászára. A magyarság szent állata, a fehér ló egyben a fejedelmi házat is megjeleníti. Ugyancsak az Árpád-házra utal a címer feletti lovagi sisakon álló korona, amely III. Béla királyi fejékét idézi. Mint közismert, Csepel a középkorban királyi vadaskert volt, számos nagy vadászat színhelye, melyek közül az egyik leghíresebb III. Béla király és Barbarossa (Rőtszakállú) Frigyes császár közös vadászata volt. A sisaktakaró fátyolszalagok kék-arany és vörös-ezüst színe a város hagyományos színeit jeleníti meg.

A címerrel együtt a kerület zászlaja is megújult.

Közlekedés 
A kerület tömegközlekedési hálózatának gerincét a H7-es (csepeli) HÉV – más néven a csepeli gyorsvasút – alkotja, amely nagy kapacitású, gyors kapcsolatot biztosít a Budapest belvárosa és Csepel központja között (14 perc a teljes menetidő). Dél-Budával a 138-as, Dél-Pesttel a 35-ös, 36-os, 148-as és 151-es busz és a D14-es komp szolgáltat összeköttetést.

Személygépkocsival Budapest belvárosával a Kvassay híd, Dél-Pesttel a Gubacsi híd, a D14-es komp (majd annak folytatásaként a Molnár-szigeti Meder utca hídja) és az M0-s autóút, Dél-Budával szintén az M0-s biztosít kapcsolatot. A Csepel-sziget délebbi részein fekvő településekkel elsősorban a sziget régi gerincútjának tekinthető 5101-es út, másodsorban kisebb forgalmú, illetve az előbbi tehermentesítését szolgáló egyéb utak (5102-es és 5103-as számú új gerincút, valamint a Szigetszentmiklósba érkező 51 101-es út) kapcsolják össze.

A Csepel-Királyerdő és Soroksár, Molnár-sziget között a Ráckevei-Dunán ingázó kompjárat érdekessége, hogy ott üzemel a főváros egyetlen (drótkötél-vontatású) kompja.

2014-ben Csepel ki- és bevezető útjain a Pannon Pajzs rendszer részeként rendszámfelismerő kamerákat szereltek fel a körözött, illetve forgalomból kivont járművek kiszűrésére.

Gazdaság 

A 20. század első felében a terület gazdaságát a Weiss Manfréd nevével fémjelzett Vas- és Fémmű határozta meg, melynek termékskálája a legszélesebb volt az egész kelet-európai régióban. A második világháborút követően a gyár állami kézben működött tovább. Az 1950-es évek derekán még Tibetbe is eljutottak a gyár termékei. Az 1980-as évek végén a kereslet hiánya és a drága fenntartás miatt a termelés lassan leállt. Jelenleg a gyár területén ipari park üzemel, ahol több száz vállalkozás, iroda, üzem működik.

Az 1921. július 31-én életbelépő Trianoni békediktátum eredményeként tengerpart nélkül maradt Magyar Királyság 1928-ban adta át a Csepeli Nemzeti és Szabadkikötőt, a belvízi közlekedés fejlesztéseként, a Fekete-tenger vízi úton való elérése érdekében. A Csepeli Szabadkikötő jelenleg is Magyarország legjelentősebb vízi teherszállítási központja. Több olyan cég is működik sikeresen a mai napig a kerületben, amely a privatizációk időszakát követően is a magyar gazdasági élet jelentős szereplője maradt, valamint újabbak költöztek és folyamatosan érkeznek a környékre.A 10 legnagyobb cég Csepelen (2011):
 INTER-METAL Recycling Kft.
 PSV MÉDIA Kft.
 ARCELORMITTAL Distribution Hungary Kft.
 FÉMALK Zrt.
 METALEX 2001 Kft.
 METRANS Csoport
 Zrínyi Nyomda Zrt.
 DDSG MAHART Kft.
 DUNAPACK Kft.
 BKSZT Kft.
 FERALPI-HUNGÁRIA Kft.

Oktatás

Természeti értékek 
Védett területe a királyerdei Tamariska-domb, amely 1999 óta fővárosi védelem alatt áll. Az itt élő homoki növény-, és állatfajok közt Vörös Könyves és pannon endemikus fajok is megtalálhatók szép számban.
A környezetvédelmi és vízügyi miniszter 45/2006. (XII. 8.) KvVM rendelete értelmében Ráckevei (Soroksári)-Duna és a (Nagy) Duna a NATURA 2000 hálózaton belül a "Kiemelt jelentőségű természetmegőrzési területekhez" tartozik.

Sport 
A csepeli sportéletet korábban egyetlen nagy, a Csepel Művek által szponzorált klub határozta meg, az évek alatt többször is nevet váltó Csepel SC. A rendszerváltást követően a gyár privatizálásával az egyesületnek anyagi problémái keletkeztek, amely következtében végül nem sokkal később csődbe ment. Korábbi szakosztályai különálló klubokként születtek újjá és működnek jogutódként a mai napig.

Atlétika 
A Csepeli Diák Atlétikai Club korábban a csepeli sportélet egyik meghatározó szereplője volt: olimpikonok, Európa-bajnokok, világbajnoki helyezettek, világcsúcstartók, Universiade helyezettek öregbítették Csepel és Magyarország hírnevét.

Birkózás 
A Csepeli Birkózó Club sportolói rendszeres érmesei a nemzeti és a nemzetközi versenyeknek, több világ- és Európa-bajnoki éremmel a sportág legjobb egyesületei közé tartoznak az országban.

Evezés 
A Csepel Evezős Klub a Gubacsi híd lábánál található, hagyományaihoz híven az ország legsikeresebb evezős klubja, a Csepel szigeten fekvő egyetlen evezős egyesület.

Kajak-kenu 

A Csepeli Kajak-Kenu Egyesület kiemelkedő szerepet játszik a magyar kajak-kenu sport – tágabb értelemben a sport és az egészséges életmód – népszerűsítésében és utánpótlás nevelésében.
 Többszörös olimpiai sportolói: Horváth Csaba, Kolonics György, Kozmann György, Kőbán Rita és Vereczkei Ákos.
 Világbajnok sportolói: Takács Tibor, Györe Attila, Belicza Béla, Csabai Edvin, Kövér Márton, Szuszkó László, Hütner Csaba.
 Ifjúsági világbajnokai: Wohner Krisztina, Fekete Zoltán, Korisánszky Dániel, Csizmadia Kolos

Kézilabda 
A Csepel Diáksport Egyesület a kerület legnagyobb kézilabda egyesülete jelenleg. A csapatsportok közül pedig a legsikeresebb. A női szakág felnőtt csapata a 2021/22-es idényben a Magyar Női Kézilabda Bajnokság másodosztályában versenyzik, amivel a gárda benne van a 7 legjobb budapesti csapat között olyan egyesületek mellett, mint az FTC vagy az MTK. 

Férfi vonalon a felnőtt csapat a harmadosztályban versenyzik, azonban az utánpótlásban mindkét szakágban I.osztályú csapataik vannak. Az utánpótlásban jelenleg nagyjából 250 gyerek sportol.

Eredmények: 

 2010 – megalakul a Csepel DSE
 2015 – Pest megye bajnok a női csapat
 2018 – NBII ezüstérem – felnőtt női csapat
 2019 – Budapest bajnok a felnőtt férfi csapat
 2021 – NBII bajnok a felnőtt női csapat
 2021 – Férfi ifjúsági II.osztály bajnok a korosztályos fiú csapat
 2021 – Leány serdülő II.osztály bajnok a korosztályos női csapat

Kerékpár 
A Csepeli Kerékpáros és Szabadidő SC sportolói korábban több magyar bajnoki címet is szereztek és részt vettek nemzetközi versenyeken is.

Kick-box 
A Halker-KiralyTeam Kick-box Akadémia hazánk és a világ legeredményesebb kick-box klubja, melyet az elmúlt évek világ-, és Európa-bajnoki érmei, illetve a számos nemzetközi tornán elért sikerek mellett, eddig Magyarországon egyedülálló módon, az Önkormányzati Minisztérium is kitüntetéssel ismert el.

Eredmények:
 2005 Világbajnokság (Szeged, Magyarország) 2 aranyérem – ebből 1 KiralyTeam
 2006 Európa-bajnokság (Lisszabon, Portugália) 3 aranyérem – ebből 2 KiralyTeam
 2007 Világbajnokság (Coimbra, Portugália) 4 aranyérem – ebből 3 KiralyTeam
 2008 Európa-bajnokság (Várna, Bulgária) 9 aranyérem – ebből 7 KiralyTeam
 2009 Világbajnokság (Lignano, Olaszország) 5 aranyérem – ebből 5 KiralyTeam
 2010 Európa-bajnokság (Athén, Görögország) 6 aranyérem – ebből 6 KiralyTeam
 2011 Világbajnokság (Dublin, Írország 6 aranyérem) – ebből 6 KiralyTeam
 2012 Európa-bajnokság (Bukarest, Románia – 6 aranyérem) – ebből 6 KiralyTeam
 2013 Világbajnokság (Antalya, Törökország – 6 aranyérem) – ebből 6 KiralyTeam
 2014 Európa-bajnokság (Maribor, Szlovénia) : 6 arany, 3 ezüst, 4 bronz
 2016 Világbajnokság (Dublin, Írország ): 7 arany, 2 ezüst ,4 bronz
 2016 Európa-bajnokság (Maribor, Szlovénia): 1 arany, 1 bronz
 2016 Európa-bajnokság (Loutraki, Görögország) : 8 arany, 1 ezüst
 2017 Világbajnokság (Budapest, Magyarország): 14 arany,3 ezüst,2 bronz
 2018 Európa-bajnokság (Maribor, Szlovénia): 4 arany,4 ezüst,4 bronz
 2018 Európa-bajnokság (Pozsony, Szlovákia): 2 arany, 1 ezüst, 1 bronz
 2019 Világbajnokság (Antalya, Törökország): 8 arany, 5 ezüst, 5 bronz
 2019 Világbajnokság (Szarajevó, Bosznia-Hercegovina): 2 arany, 2 bronz

Kosárlabda 
A BC Csepel kosárlabda szakosztálya korábban többször nyert bajnokságot.

Labdarúgás 
A Csepel FC működése alatt szerepelt nemzetközi tornán és rendszeres résztvevője volt az NB I-nek, valamint többször meg is nyerte azt. Legfőbb létesítménye a 12000 főt befogadni képes Béke téri Stadion, amely Magyarország 8. legnagyobb befogadóképességű futballstadionja.

A Csepel Hungary Club ’94 Sport Egyesületet a kilencvenes évek közepén alapították. Az egyesület, amely elsődleges feladatának tartja az utánpótlás nevelését, 2003. nyarán élesztette újra labdarúgó szakosztályát a Szentmiklósi út 1. sz. alatti egykori Posztó-pályán, ahol egyre szebb környezetben futballozhatnak a gyerekek.

Öttusa és triatlon 
A Csepeli Öttusa és Triatlon Sport Egyesület 1946-ban alakult meg Csepelen. Az öttusa szakosztályt Karácson László, az akkori idők kiemelkedő versenyzője szervezte meg Wessely Vilmos és Tamás István segítségével. Az egyesület legkiemelkedőbb eredményeket elérő tagjai közé tartozott Németh Ferenc többszörös olimpiai bajnok, aki elsőként nyert magyar öttusázóként egyéniben olimpiai bajnokságot 1960-ban. Balczó András a legjobbnak tartott öttusázó, párbajtőr Országos egyéni bajnok, többszörös vb győztes csapatban, egyéni győztes vb, és olimpiai győztes is a csepeli egyesületet erősítette. Villányi Zsigmond vb második helyezett csapatban és egyéniben, többszörös olimpiai ezüstérmes, Maracskó Tibor vb csapataranyérmes, olimpiai csapat ezüstérmes, többszörös magyar bajnok. Hanzély Ákos öttusázó, a klub jelenlegi elnöke is szép sikereket könyvelhetett el, többek között világ- és Európa-bajnoki címeket tudhatja magáénak. Ennek az eredményes múltnak a szellemiségét sikerült tovább vinni a jelenbe.

Ritmikus gimnasztika 
A Csepeli Ritmikus Gimnasztika Club kiemelkedő rendezvénye a Csepel Kupa nemzetközi utánpótlásverseny, melyet 1988 óta rendez meg. Ennek eredményeként a klub jelentős nemzetközi kapcsolatokat alakított ki.

Röplabda 
A Csepeli Röplabda Club többször is nyert bajnokságot, valamint 1973-ban a Kupagyőztesek Európa Kupáján 2. helyezést ért el.

Vívás 
A Csepeli Vívó Egyesület korábban több tehetséget is adott a magyar vívósportnak.

Kultúra

Csepel Galéria 
A Csepel Galéria folyamatosan változó kiállításaival várja az érdeklődőket.

Csepeli Munkásotthon 
A Csepeli Munkásotthon célja a kerület és az agglomerációs övezet lakosainak kulturális, művészeti, közösségi igényeinek kielégítése. Kluboknak, szakköröknek, tanfolyamoknak és művészeti csoportoknak szolgál helyszínéül, rendelkezik könyvtárral valamint itt található a Csepel Színház is és Lengyel Géza olvasóköre.

Fővárosi Szabó Ervin Könyvtár 
A Fővárosi Szabó Ervin Könyvtár három csepeli telephellyel rendelkezik. Ezek a Csillagtelepi Könyvtár, a Királyerdei Könyvtár, és a Sétáló utcai Könyvtár.

Királyerdei Művelődési Ház 
A Királyerdei Művelődési Ház, mely korábban Rideg Sándor író nevét viselte, 1975 tavaszán nyitotta meg kapuit a nagyközönség előtt. Ahogy jelenlegi neve is mutatja Királyerdőben, Csepel családi házas részén, közel a Kis-Dunához helyezkedik el. Programjai közt megtalálható testmozgás, tánc, gyermek előadás, koncert, kiállítás és különböző szakkörök egyaránt. Továbbá az intézmény helyet biztosít a Csepeli Német Nemzetiségi Táncegyüttes és a Csepeli Auth Henrik Fesztivál Fúvószenekar próbáinak, valamint otthona a Csepeli Helytörténeti Gyűjteménynek, illetve a Fővárosi Szabó Ervin Könyvtár Királyerdei Könyvtárának.

Nagy Imre Általános Művelődési Központ 
A csepeli Nagy Imre Általános Művelődési Központ 1984-ben nyitotta meg kapuit környezete gyermek és felnőtt lakossága előtt. A bölcsőde, óvoda, általános iskola és a közművelődés-könyvtár integrált működése kezdetektől biztosítja a lakókörnyezetében élők oktatási, nevelési, gondozási, művelődési, sport és szabadidős igényeinek ellátását.

Radnóti Miklós Művelődési Ház 
A Radnóti Miklós Művelődési ház Csillagtelepen található. Programjai közt megtalálhatók korosztályi művelődést szolgáló rendezvények, zenés – táncos estek, könnyűzenei koncertek, valamint színházi – és bábelőadások egyaránt. Támogatja az intézmény közvetlen környezetének közösségépítő kezdeményezéseit, különböző művészeti csoportoknak, tanfolyamoknak ad otthont. Az intézményben található a Fővárosi Szabó Ervin Könyvtár Csillagtelepi Könyvtára.

Szórakozás

Csepeli Strandfürdő 
A Csepel Strandfürdő Királyerdőben, a Kis-Duna mellett található, ahol hangulatos, parkosított környezetben élvezhető a minősített vizű termál-medence, a gyerekmedence, az úszómedence és az élménymedence.

Kultik Csepel Mozi 
A Csepel Plaza 1997-es megnyitásával együtt indult útjára a többtermes, Csepeli Plaza Mozi. Hosszabb ideig tartó szünet után 2016-ban premier 3D moziként nyitott újra Kultik Csepel Mozi néven.

Rákóczi Kert-Családok Parkja 
A csepeli önkormányzat nagyszabású beruházásának köszönhetően, a XXI. kerület egy modern, 21. század igényeit szolgáló családi parkot, korszerű intézményt hozott létre, amely a megújult környezetben első számú közművelődési feladatának közösségfejlesztést a közösségi színterek működtetését, valamint az igényes szórakozási lehetőségek megteremtését tartja.
A Rákóczi Kert – CSALÁDOK PARKJA a kultúra egészére nyitott, minden korosztály számára magas színvonalú programokat, legkülönbözőbb tematikájú klubokat, tanfolyamokat kínálja.

Kalózhajós játszótér 
A játszótér központi eleme a szép kivitelezésű, több szintes kalózhajó, lépcsőkkel, hálókkal és az elmaradhatatlan papagájjal. Belsejében mindenféle járatokat, létrákat lehet találni, és fényképeken bemutatják – a helyszínhez kapcsolódva – a Duna élővilágát is. 2018-ban egy faragott kalóz is került a fedélzetre, akinek még egy kincsesládája is van. A tengert homokkal töltötték fel, a többi részen is lehet mezítláb rohangálni a fűben. A hajós tematikát követve fa csónakot, illetve ágyúkat is lehet találni a hajó körül. 2018-as újítás a polipos homokozó, illetve egy kicsit átalakították és bővítették a hintás részeket, illetve egy pókháló mászókát is készítettek. A libikókák faragásai hattyús díszítést kaptak. A játszótéren az átalakításnak köszönhetően 2 baba-mama hintát is van, amelyen 5-6 éves korig lehet együtt hintázni a gyerekekkel vagy a tesók egymással, illetve baba hintát, normál hintát és két fészek hintát is kialakítottak. Igazi ritkaság, hogy a játszótér egy kerekesszékkel használható hintát is kapott. A hajó szomszédságába egy új mászókás rendszer került, ahova hálókon, lépcsőkön lehet feljutni és négyféle csőcsúszdán lejönni. A játszótéren belül mosdó van.

Sport Szabadidő és Rendezvény Központ 
A Sport Szabadidő és Rendezvény Központ 4 és fél hektárnyi területen található a Hollandi úton, a Kis-Duna mellett. A hatalmas zöldterület számos lehetőséget kínál különféle rendezvények vagy táborok fedett és szabad téren történő lebonyolítására, sportolásra (műfüves focipálya, teniszpálya, strandröplabda, ping-pong, szabadtéri edzések), csónakázásra, csónaktárolásra, továbbá lehetőség van szálláshelyek bérlésére is.

Egészségügy

Felnőtt fogászati rendelések 
 1212 Budapest, Görgey Artúr tér 8.
 1214 Budapest, Vénusz utca 2.

Felnőtt háziorvosi rendelések 
 1211 Budapest, Kossuth Lajos utca 95.
 1212 Budapest, Széchenyi utca 88.
 1213 Budapest, Szent István út 217-219.
 1214 Budapest, Csikó sétány 9.
 1214 Budapest, Vénusz utca 2.
 1215 Budapest, Táncsics Mihály utca 4.

Gyermek fogászati rendelések 
 1212 Budapest, Görgey Artúr tér 6.

Gyermek háziorvosi rendelések 
 1212 Budapest, Görgey Artúr tér 6.
 1212 Budapest, Görgey Artúr tér 8.

Jahn Ferenc Dél-pesti Kórház Csepeli Weiss Manfréd Telephelye 
Címe: 1211 Budapest, Déli utca 11.

A Csepeli Weiss Manfréd Kórház 1924-től számítva működik nyilvános kórházként. A 80-as évekig folyamatosan fejlődött, a sorozatos korszerűsítéseknek köszönhetően az ország egyik legmodernebb egészségügyi intézménye volt. A rendszerváltást követően az egyre jobban leromló állapotú, felújításra szoruló létesítményt 2003-ban a Fővárosi Közgyűlés a Jahn Ferenc Dél-pesti Kórházhoz csatolta.

A Jahn Ferenc Dél-pesti Kórház és Rendelőintézet részeként működő Csepeli Weiss Manfréd Telephelyen található a korszerű, komfortos rehabilitációs osztály. A felújított épület kerekesszékkel is bejárható, a mozgássérültek akadálymentesen használhatják. Az osztály valamennyi kórterme fürdőszobás, amelyet a mozgásukban gátolt ápoltak kerekesszékkel is képesek használni. Egy időben jelenleg 96 beteg ellátására képesek.

Az osztály a „B” épület 1. és 2. emeltén helyezkedik el. Mindkét szinten önálló tornaterem található, amelyek felszerelése a szponzorok segítségének köszönhetően egyre színvonalasabb. A célok megvalósításában különösen sokat segített a csepeli önkormányzat, mivel olyan, a rehabilitációban alapvető fontosságú tornáztató készülékeket ajándékozott az osztálynak, amely felgyorsítja a fájós, kopott, sérült ízületek bemozgatását, ezáltal a sérült, vagy operált, műízület-beültetésen átesett betegek rehabilitációjának idejét jelentősen megrövidíti.

Tóth Ilona Egészségügyi Szolgálat Szakorvosi Rendelőintézete 
Címe: 1212 Budapest, Görgey Artúr tér 8.

A Szakorvosi Rendelő külső megjelenését tekintve modern, a XXI. század igényeit kielégítő ellátást biztosít négy szinten, mintegy 6000 m2 alapterületen. Az intézmény 2011-ben vette fel Tóth Ilona, a mártírhalált halt szigorló orvos nevét és az Ő szellemiségében törekszik a kerület polgárainak ellátására.

Szakrendelések:

Reumatológia, Fizikoterápia, Gyógytorna, Orvosi masszázs, Laboratórium, Általános sebészet, Traumatológia, Gyermeksebészet és traumatológia, Gastroenterológia, Proctológia, Kézsebészet, Gerinc,- és idegsebészet, Baleseti utókezelő, Belgyógyászat, Diabetológia, Endokrinológia, Ortopédia, Kardiológia, EKG, Szemészet, RTG, Mammográfia, Ultrahang, Bőrgyógyászat, Fül-orr-gégészet, Audiológia, Neurológia, Nőgyógyászat, Terhesgondozás, Családvédelmi szolgálat, Onkológia, Urológia, Gyermek tüdőgyógyászat (Allergiológia), Szájsebészet, Fogászati röntgen, Tüdőszűrő, Tüdőgondozó (1211 Budapest, Kiss János Altábornagy utca 30.), Pszichiátria-addiktológia (1213 Budapest, Csikó sétány 9.), Gyermek és felnőtt szemészet (1214 Budapest, Vénusz utca 2.)

Egyéb intézmények

Budapest Főváros Kormányhivatala XXI. Kerületi Hivatala 
Címe: 1211 Budapest, Szent Imre tér 3.

Budapest Főváros Kormányhivatala XXI. Kerületi Hivatala – Kormányablak 
Címe: 1211 Budapest, Szent Imre tér 11.

Budapest XXI. Kerület Csepel Önkormányzata 
Címe: 1211 Budapest, Szent Imre tér 10.

Budapest XXI. Kerület Csepel Önkormányzata Humán Szolgáltatások Igazgatósága 
Levelezési cím: 1211 Budapest, Kiss János altábornagy utca 54.

Bejárat: 1211 Budapest, Táncsics Mihály utca 69.

A Budapest XXI. Kerület Csepel Önkormányzata Humán Szolgáltatások Igazgatósága 2007 óta integrált keretek között, felkészült szociális szakemberei által nyújt segítséget koruk, fogyatékosságuk, illetve szociális helyzetük miatt nehéz helyzetbe került csepeli lakosoknak. Célja, hogy minden rászoruló számára elérhető közelségbe kerüljön a segítség.

Budapest XXI. Kerület Csepel Önkormányzata HSzI Családsegítő Közösségi Háza 
Címe: 1215 Budapest, Csete Balázs utca 5.

2010 októberében nyitotta meg kapuit a Budapest XXI. Kerület Csepel Önkormányzata Humán Szolgáltatások Igazgatósága Családsegítő Közösségi Háza, amely évről évre egyre nagyobb népszerűségnek örvend. Lehetőséget biztosít minden korosztály számára a szabadidő kulturált, hasznos eltöltésére. Díjmentesen nyújtott szolgáltatások, programok mellett, térítés ellenében egyéb rendezvények (családi események, tanfolyamok, képzések stb.) lebonyolítására is alkalmas helységekkel rendelkezik.

Fővárosi Pedagógiai Szakszolgálat XXI. kerületi Tagintézménye 
Címe: 1211 Budapest, Kiss János altábornagy utca 10-12.

Alapfeladatai:

szakértői bizottsági tevékenység, nevelési tanácsadás, gyógypedagógiai tanácsadás, korai fejlesztés, oktatás és gondozás, fejlesztő nevelés, logopédiai ellátás, konduktív pedagógiai ellátás, gyógytestnevelés, iskola-, és óvodapszichológiai ellátás koordinálása, kiemelten tehetséges gyermekek, tanulók gondozásának koordinálása

Egyéb létesítmények

Budapest XXI. Kerület Csepel Önkormányzata Tanuszoda 
A Tanuszoda (korábbi nevén Posztógyári Tanuszoda) 1975-ben épült. Célja, hogy a kerület óvodásai, általános iskoláinak alsó tagozatos diákjai az intézményekkel szervezett módon részesüljenek úszásoktatásban.

Csepeli Piac 
A Csepeli Piac meghatározó szerepet tölt be a csepeli lakosság számára, kereskedői széles körű, bőséges és friss áruválasztékkal várják tisztelt vásárlóit.

Csepel Plaza 
A Csepel Plaza 1997-től várja a látogatóit, 19.800 m2 területen Csepel központjában, kiváló megközelítéssel és ingyenes parkolási valamint WIFI elérhetőségekkel. Itt található a kerület egyetlen mozija is, a Kultik Csepel Mozi.

Egyéb üzletek

Divat 
 CCC
 1211 Budapest, II. Rákóczi Ferenc út 154-170.
 Cosmos City
 1211 Budapest, II. Rákóczi Ferenc út 154-170.
 Deichmann
 1211 Budapest, II. Rákóczi Ferenc út 154-170.
 Háda
 1211 Budapest, II. Rákóczi Ferenc út 154-170.
 H&M
 1211 Budapest, II. Rákóczi Ferenc út 154-170.
 J.Press
 1211 Budapest, II. Rákóczi Ferenc út 154-170.
 KiK
 1211 Budapest, II. Rákóczi Ferenc út 154-170.
 Tally Weijl
 1211 Budapest, II. Rákóczi Ferenc út 154-170.

Élelmiszer 
 Aldi
 1211 Budapest, Szent Imre tér 6-8.
 1211 Budapest, II. Rákóczi Ferenc út 154-170.
 1214 Budapest, II. Rákóczi Ferenc út 257.
 Coop
 1212 Budapest, Széchenyi István utca 86.
 1212 Budapest, Széchenyi István utca 89-91.
 1213 Budapest, Juharos utca 34.
 1214 Budapest, Kossuth Lajos utca 144.
 Lidl
 1215 Budapest, Ady Endre út 58.
 Penny Market
 1211 Budapest, Kossuth Lajos utca 69.
 Reál
 1213 Budapest, Szent István utca 288.
 1215 Budapest, Csete Balázs utca 6.
 Prémium
 1211 Budapest, II. Rákóczi Ferenc út 119.
 Spar
 Express
 1214 Budapest, II. Rákóczi Ferenc út 189.
 1215 Budapest, Védgát utca 47.
 Szupermarket
 1211 Budapest, Görgey Artúr tér 20.
 1211 Budapest, Kossuth Lajos utca 22.
 1211 Budapest, Kossuth Lajos utca 93.
 1212 Budapest, Kikötő utca 8.
 1214 Budapest, Csikó sétány 2.
 1214 Budapest, Szabadság utca 20.
 Tesco
 Expressz
 1211 Budapest, Kossuth Lajos utca 70.
 1214 Budapest, Szent László út 115.
 Hipermarket
 1214 Budapest, II. Rákóczi Ferenc út 191.

Étterem 
Árvay Csárda (Lakihegyhez átcsatolva)
2310 Szigetszentmiklós-Lakihegy, II. Rákóczi Ferenc út 357.
Balázs Bátya Kifőzdéje
 1211 Budapest, Szent Imre tér 5.
 Bogrács Vendéglő
 1215 Budapest, Katona József utca 54.
 Cadillac Étterem és Kávézó
 1211 Budapest, Kossuth Lajos utca 67.
 Dunaparti Pizzéria
 1212 Budapest, Szent István út 43.
 Ételbár 21
 1212 Budapest, Kossuth Lajos utca 32-46.
 La Guna Étterem és Mori sushi
 1215 Budapest, Bajcsy Zsilinszky utca 47.
 La Guna Étterem és Pizzéria
 1215 Budapest, Árpád utca 1.
 McDonald's
 1211 Budapest, Kossuth Lajos utca 99.
 Nagy Levin Étterem
 1214 Budapest, II. Rákóczi Ferenc út 200.
 Nádfedeles Csárda
 1213 Budapest, Hollandi út 239.
 Póni Pizzéria és Kávézó
 1213 Budapest, Csikó sétány 2/B.
 Pusoma Vendéglő
 1213 Budapest, Hollandi út 141.

Lakberendezés 
 Diego
 1214 Budapest, II. Rákóczi Ferenc út 277.
 JYSK
 1214 Budapest, II. Rákóczi Ferenc út 191.

Optika 
Karvázy Optika
1214 Budapest, Erdősor utca 33/A
Ofotért
 1211 Budapest, Kossuth Lajos utca 72.
 Vision Express
 1211 Budapest, II. Rákóczi Ferenc út 154-170.

Szépségápolás 
 BioHair
 1211 Budapest, Kossuth Lajos utca 91.
 Csak Hajvágó Szalon
 1211 Budapest, II. Rákóczi Ferenc út 154-170.
 Drogerie Markt
 1211 Budapest, Kossuth Lajos utca 89.
 Rossmann
 1211 Budapest, II. Rákóczi Ferenc út 154-170.
 1211 Budapest, Görgey Artúr tér 20.

Szolgáltatás 
 AlzaBox
 1211 Budapest, Kossuth Lajos utca 69.

 EMAG EasyBox
 1211 Budapest, Kossuth Lajos u. 22. (SPAR)
1212 Budapest, SPAR Kikötő u. 8. (SPAR)
1214 Budapest, Rákóczi Ferenc utca 189. (OMV)
Budapest Bank
 1211 Budapest, Kossuth Lajos utca 47-49.
 CIB Bank
 1211 Budapest, Kossuth Lajos utca 82.
 Erste Bank
 1211 Budapest, Kossuth Lajos utca 70-86.
 Takarék Bank
 1211 Budapest, Kossuth Lajos utca 47-49.
 Foxpost
 1211 Budapest, II. Rákóczi Ferenc út 154-170
 K&H Bank
 1211 Budapest, Kossuth Lajos utca 97.
 Magyar Posta
 Csepel 1 posta – 1211 Budapest, Szent Imre tér 21.
 Csepel 2 posta – 1214 Budapest, Kossuth Lajos utca 111-113.
 Csepel 3 posta – 1213 Budapest, Szent István út 230.
 Csepel 4 posta – 1214 Budapest, Vénusz utca 6.
 Csepel 5 posta – 1212 Budapest, Széchenyi István utca 92/B.
 Csomagautomata (6. sz. automata) – 1211 Budapest, II. Rákóczi Ferenc út 154-170.
 Posta Pont (12432 sz. MOL töltőállomás) – 1214 Budapest, Szent István út 43.
 MKB Bank
 1211 Budapest, II. Rákóczi Ferenc út 154-170.
 OTP Bank
 1211 Budapest, Kossuth Lajos utca 86.
 1211 Budapest, Kossuth Lajos utca 99.
 Raiffeisen Bank
 1211 Budapest, Kossuth Lajos utca 85.

Helyi média

Testvértelepülései 
  Fiume (Horvátország)
  Kielce (Lengyelország)
  Nagyszalonta (Erdély)
  Szczecin (Lengyelország)
  Tusnádfürdő (Erdély)
  Vámosgálfalva (Erdély)
  Wolomin (Lengyelország)

Jegyzetek

Képgaléria

Források 
 Budapest teljes utcanévlexikona (Sprinter Kiadó, 2003)
 Budapest XXI. Kerület Csepel Önkormányzata
 Budapesti Közlekedési Központ
 Csepeli Városgazda
 Csepeli Városkép
 Csepel SC Alapítvány
 HVG
 Index.hu
 Oktatási Hivatal

További információk 
A Csepeli Helytörténeti és Városszépítő Egyesület honlapja
Fővárosi Szabó Ervin Könyvtár – Csepel történetével kapcsolatos gyűjtemény 
Cikk a Szent Imre térről 
Városnegyed-bajnokság selejtező – Csepel – Urbanista blog 2015. október 31.
Csepel története
Weiss Manfréd és Csepel története röviden
Czirfusz János–Hajtun József: Csepel. 1945–1975; ford. Reitzi Ferencné, Schmaldienst Zsuzsa; Zrínyi Ny., Bp., 1975
Udvarhelyi András: Csepeli csevegések. XXI. század, XXI. kerület, XXI beszélgetés... és... Üzenet a jövőnek; magánkiadás, Bp., 2003
Csepel kulturális élete az ezredfordulón; szerk. Hricsovinyi Tamás et al.; Budapest-Csepel Önkormányzata, Bp., 2005
Bolla Dezső: Csepel 1956. Tények és dokumentumok; Budapest-Csepel Önkormányzatának '56-os Emlékbizottsága, Budapest-Csepel, 2005
Csepeliek '56-ról. Visszaemlékezések, fényképek, dokumentumok, irodalmi és képzőművészeti alkotások, pályamunkák; szerk. Bárány Tibor, Bolla Dezső; Budapest-Csepel Önkormányzatának '56-os Emlékbizottsága, Budapest-Csepel, 2006
Bolla Dezső–Kasza Sándor: Csepel. XXI.; CEBA, Bp., 2006 (Az Európai Unió fővárosai – Budapest sorozat. Városrészek)
Bolla Dezső–Holczman Györgyné: Csepeli helyismereti bibliográfia; kiad. a Csepel Vállalkozás-fejlesztési Közalapítvány: Budapest : Csepel Vállalkozás-fejleszt. Alapítvány, 2009
Csepel. Budapest XXI. kerület; szerk. Papp Gyuláné et al.; Szülőföld, Gencsapáti, 2010 (Magyarország kincsestára...)
Vörös Csepel. Gyilkosság, visszaélések, mutyivilág a XXI. kerületben; szerk. Ábel Attila; Budapest XXI. Kerület Csepel Önkormányzata, Bp., 2011
Tenk András–Merkl Ottó–Gergely Attila: Csepel természeti képe; Csepeli Városkép Kft., Bp., 2014
Eörsi László: A csepeli fegyveres ellenállás, 1956; Állambiztonsági Szolgálatok Történeti Levéltára–1956-os Intézet Alapítvány, Bp., 2016
Molnár Krisztián: Egy szelet Csepel; Csepeli Városkép Kft., Bp., 2019

Kapcsolódó szócikkek 
 Emléktáblák Budapest XXI. kerületében
 Irányítószámok

Budapest XXI. kerülete